EkBass/fiwiki-20250220-pages-articles huggingface dataset:
Stop motion

Stop motion on animaatiotekniikka, jonka avulla staattiset esineet saadaan liikkumaan elokuvissa. Tekniikka toimii siten, että esinettä liikutetaan vähän kerrallaan ja jokainen muutos valotetaan filmille (tai kuvataan videolle) ruutu tai useampi ruutu kerrallaan. Kun kuvattu filmi näytetään normaalinopeudella, peräkkäin nopeasti vaihtuvat kuvat luovat illuusion liikkeestä. Tyypillisimpiä sovelluksia stop motion -animaatiosta ovat nukkeanimaatio, vaha-animaatiot sekä legoanimaatiot. Stop motion on myös ollut merkittävä erikoistehostetekniikka. Luokka:Animaatio Luokka:Elokuvateknologia Luokka:Englanninkieliset sanat ja sanonnat
Silkko

Silkko on tummaa leipää, jota valmistetaan piimästä ja petusta. Silkkoa on syöty Suomen historiassa hätäravintona nälänhädän, etenkin 1600-luvun lopun suurten kuolonvuosien aikana, jolloin muuta ruokaa ei ollut. Silkko on itämurteinen variantti sanasta silkka, "pelkkä", joka on substantivoitunut tarkoittamaan pelkästä petusta tehtyä leipää. Sana on samaa kantaa kuin sileä.Suomen sanojen alkuperä, SKS 2000 Pettuleivästä silkko eroaa siinä, ettei silkossa ole lainkaan ruisjauhoa tai muutakaan viljaa. Silkko on tunnettu lähinnä yhdestä sanonnasta Kalevalan 33. runossa: "Moni on kakku päältä kaunis, kuorelta kovin sileä, vaan on silkkoa sisässä, akanoita alla kuoren." ==Lähteet== Luokka:Suomalaiset leivät
Lucky Number Slevin

Lucky Number Slevin on vuonna 2006 ensi-iltansa saanut gangsterielokuva, jonka on käsikirjoittanut Jason Smilovic ja ohjannut Paul McGuigan. Pääosissa näyttelevät Bruce Willis, Josh Hartnett, Lucy Liu, Morgan Freeman, Ben Kingsley ja Stanley Tucci. == Juoni == Kaksi miestä törmää sattumalta lentokentän terminaalissa, joista toinen alkaa kertoa epäonnista kertomusta eräistä hevoskilpailuista, joissa ihmishenkiäkin meni muutama. Pian tämän jälkeen nuorukainen Slevin (Josh Hartnett) saapuu New Yorkiin tapaamaan vanhaa kaveriaan Nick Fisheriä. Fisheriä ei tunnu löytyvän, mutta ystävällinen naapurin tyttö Lindsey (Lucy Liu) haluaa tehdä tuttavuutta Slevinin kanssa. Pian tämän jälkeen Slevin joutuukin pahempaan liemeen, kun hänet sekoitetaan toiseen hahmoon ja kaksi rikollispomoa Pomo (Morgan Freeman) ja Rabbi (Ben Kingsley) antavat tiettyyn asti aikaa hoitaa eräs homma ja maksaa suuret velat, tai muuten käy ohraisesti. Tapausta pitää silmällä sivusta kylmäverinen ammattitappaja Goodkat (Bruce Willis). == Näyttelijöitä == == Arvioita == Turun Sanomien Päivi Valotien mielestä Lucky Number Slevin pyrkii jujuttamaan katsojaansa aikatason vaihdoksilla takaumineen, mutta osoittautuu varsin pian toivottoman epäkiinnostavaksi jahkailuksi. Valotietä kiinnostivat elokuvassa eniten lavasteiden hauskan retrohenkiset poptapetit, koska veijarifilmiksi pyrkivä tarina vaatisi hänestä fiksun käsikirjoituksen, joka kutsuisi katsojaa antautumaan höynäytettäväksi. == Lähteet == Luokka:Yhdysvaltalaiset jännityselokuvat Luokka:Uhkapelielokuvat Luokka:Vuoden 2006 yhdysvaltalaiset elokuvat Luokka:Metro-Goldwyn-Mayerin elokuvat
Mummi (piirroshahmo)

Mummi (engl. Granny) on yksi päähahmoista monissa Tipi ja Sylvesteri -piirretyissä. Mummi on Looney Tunes -hahmo, ja hänet loi Friz Freleng. Mummi kuvataan usein vanhanahkona ja vanhanaikaisena vanhanapiikana, joka käyttää silmälaseja, pitää harmaat hiuksensa nutturalla ja käyttää 1800-luvun loppupuolelta olevia opettajanvaatteita. ==Mummi läpi vuosien== Mummi esiintyi ensi kerran 1937 animaatiopätkässä "Little Red Walking Hood", jonka ohjasi Tex Avery. Hän esiintyi toisen kerran Bob Clampettin ohjaamassa "The Cagey Canary" -animaatiossa. Kolmannen kerran Granny nähtiin animaatiossa "Hiss and Make Up", ja sen ohjasi Friz Freleng. Neljäs esiintyminen tapahtui Väiski Vemmelsääri -animaatiossa "Hare Force". ==Muuta== * Ensimmäisenä äänensä Mummille antoi Bea Benaderet. June Foray sai roolin Benaderetin jälkeen. Luokka:Looney Tunes -hahmot
Radiotelevisione Italiana

Radiotelevisione Italiana eli RAI tai Rai on Italian julkisen palvelun televisioyhtiö, joka on perustettu vuonna 1954. RAI:n omistaa Italian talous- ja valtiovarainministeriö. Yhtiön pääkonttori sijaitsee Roomassa. RAI on yksi Italian suurimmista televisioyhtiöistä ja yhtiön pääkilpailijana on Mediaset. RAI:lla on kolme maanpäällistä televisiokanavaa ja kolme radiokanavaa lukuisten satelliittikavavien ja digitv-kanavien lisäksi. RAI oli myös yksi Euroopan yleisradiounionin perustajajäsenistä vuonna 1950. thumb|right|Rain pääkonttori Roomassa == Televisiokanavat == *Rai 1 *Rai 2 *Rai 3 *Rai 4 *Rai 5 *Rai Movie *Rai Premium *Rai News 24 *Rai Gulp *Rai Yoyo *Rai Sport *Rai Storia *Rai Scuola == Aiheesta muualla == *RAI *
Poliisiauto

Poliisiauto on poliisien virkatehtäviensä suorittamiseen käyttämä auto. ==Poliisiautot Suomessa== Suomalaisen poliisiauton tunnistaa tummansinisistä raidoista pyöräaukkojen kohdilla, kaksikielisistä POLIISI- ja POLIS-teksteistä auton kyljissä sekä poliisimiekkatunnuksesta. Vuodesta 2016 lähtien ajoneuvoissa on käytetty vihreänkeltaisia heijastavia pintoja. Autoissa on mainittu yleinen hätänumero 112 ja auton yksikkötunnus. Poliisiautojen katolla on myös vilkkupaneeli, jossa sinisten hälytysvalojen lisäksi on valaistu POLIISI-teksti, sekä muita valoja. Tunnuksellisten autojen lisäksi Suomen poliisilla on käytössään tunnuksettomia autoja. ==Poliisiautot Yhdysvalloissa ja Kanadassa== Pohjois-Amerikassa poliisiautojen väritys ja tyyppi vaihtelevat osavaltioittain. Yleisesti autot kuitenkin luokitellaan kolmeen kategoriaan: * Police Pursuit Vehicles (PPV) * Special Service Vehicles (SSV) * Special Service Package (SSP) == Kuvia == Tiedosto:Swedish patrol car new livery.JPG|Ruotsalainen poliisiauto. Tiedosto:London June 7 2016 029 Police (26918177123).jpg|Brittiläinen poliisiauto. Tiedosto:VAZ-2106 police car, Russia.jpg|Venäjä Tiedosto:California Highway Patrol Dodge Monaco (19013617631).jpg|Kalifornia, USA Tiedosto:Lamborghini Huracàn Polizia di Stato a Brescia.jpg|Italia Tiedosto:Police cart vatican.jpg|Vatikaani == Lähteet == ==Kirjallisuutta== * Käyhkö Arttu: Pieni poliisiautokirja. Kustantaja Laaksonen, 2016. ISBN 978-952-5805-85-7 * Käyhkö Arttu: Suomalainen poliisiautokirja. Kustantaja Laaksonen, 2016. ISBN 978-952-5805-91-8 ==Aiheesta muualla== * Tietoa poliisien kulkuvälineistä * Suomen poliisiautojen historiaa Luokka:Hälytysajoneuvot Luokka:Poliisitoimi Luokka:Seulonnan keskeiset artikkelit
Jeffrey Tate

Jeffrey Philip Tate (28. huhtikuuta 1943 Salisbury – 2. kesäkuuta 2017 Bergamo, Italia) oli englantilainen kapellimestari. Tate opiskeli 1960-luvun alussa lääketiedettä Cambridgen yliopistossa. Hän aloitti myöhemmin musiikinopintonsa Lontoossa. Hänen ensimmäinen kansainvälinen esiintymisensä oli Metropolitan-oopperassa vuonna 1979. Vuonna 1985 hänet nimitettiin Englannin kamariorkesterin ylikapellimestariksi. Vuonna 1987 hän johti Rolf Liebermannin oopperan Der Wald ensiesityksen. Vuonna 1991 Tate seurasi James Conlonia Rotterdamin filharmonisen orkesterin ylikapellimestarina. Tatella oli spina bifida, ja hän toimi vuodesta 1989 alkaen ASBAH-järjestön puheenjohtajana. == Lähteet == == Aiheesta muualla == * Jeffrey Tate Allmusic.comissa Luokka:Brittiläiset kapellimestarit Luokka:Grammy-palkinnon saajat Luokka:Vuonna 1943 syntyneet Luokka:Vuonna 2017 kuolleet
Uskomusjärjestelmä

Uskomusjärjestelmä on uskomuksiin perustuva ajattelutapa, johon liittyy tietynlaista kieltä, tiedon rakenteita ja käsitteistöjä. Kaikki tietojärjestelmät ovat uskomusjärjestelmiä, mikäli niitä tarkastellaan tietoteoreettisen skeptisismin tai tieteellisen fallibilismin valossa. Uskonnollisen ajattelun lisäksi uskomusjärjestelmiä ovat siten myös vaikkapa luonnontieteelliset tietojärjestelmät. Tapoja oikeuttaa eli perustella uskomusjärjestelmiä on erilaisia. Tieteellistä uskomusjärjestelmää esimerkiksi kuvaa pyrkimys epäillä kaikkea tietoa ja tarkastella uskomusjärjestelmään hyväksyttyjä väittämiä kriittisesti. == Katso myös == * Agnostismi * Ateismi * Elämänkatsomus * Joukkoliike * Maailmankatsomus * Maailmankuva * Usko == Lähteet == Luokka:Tietoteoria
Noah Wyle

Noah Strausser Speer Wyle (s. 4. kesäkuuta 1971) on yhdysvaltalainen näyttelijä. Hän on tunnettu varsinkin tohtori Carterin roolista televisiosarjassa Teho-osasto. == Tausta == Wyle syntyi Kalifornian Hollywoodissa kuusilapsiseen perheeseen. Hän kiinnostui näyttelemisestä lukioaikoinaan ja esiintyi useissa koulun näytelmissä, kunnes valmistui ylioppilaaksi ja muutti pieneen asuntoon Hollywood Boulevardille. Samaan aikaan häntä alkoi opettaa näyttelijäntyön opettaja Larry Moss. == Ura == Wylen ensimmäiset televisioroolit olivat minisarjoissa ja vuonna 1991 hän pääsi mukaan elokuvaan Crooked Hearts. Vuonna 1994 hän koe-esiintyi Teho- osastoon luettuaan sarjan pilottijakson käsikirjoituksen. Hän sai osan ja lupautui mukaan, vaikkei viiden vuoden sopimus häntä aluksi miellyttänytkään. Hän oli sarjassa mukana 11. tuotantokaudelle asti. Wyle oli ainoa näyttelijä, joka oli ollut mukana sen ensimmäisestä jaksosta lähtien, kunnes hän jätti sarjalle hyvästit kauden päätösjaksossa Läksiäiset, joka näytettiin Suomessa vuonna 2005. Wyle palasi sarjan viimeiselle eli 15. tuotantokaudelle neljän jakson ajaksi ja oli myös mukana viimeisessä jaksossa, joka näytettiin USA:ssa huhtikuussa 2009. == Yksityiselämä == Wyle avioitui vaimonsa, meikkitaiteilija Tracy Warbinin kanssa 6. toukokuuta 2000. Heillä on kaksi lasta (s. 2002 ja 2005). Nykyään Wyle asuu perheineen Los Angelesissa. == Filmografia == * Sokea luottamus (Blind Faith, 1990) * Sydämet solmussa (Crooked Hearts, 1991) * Kunnian miehiä (A Few Good Men, 1992) * Swing Kids – rytmin kapinalliset (Swing Kids, 1993) * Guinevere (1994) * There Goes My Baby (1994) * Lähtemättömät jäljet (The Myth of Fingerprints, 1997) * Can’t Stop Dancing (1999) * Piilaakson pioneerit (Pirates of Silicon Valley, 1999) * Rikospaikalla (Scenes of the Crime, 2001) * Donnie Darko (2001) * Valkoinen oleanteri (White Oleander, 2002) * Viimeiseen pisaraan (Enough, 2002) * The Librarian – kohtalon keihäs (2004) * The Librarian 2 – paluu kuningas Salomonin kaivoksille (2006) * The Librarian 3 – Juudaksen maljan kirous (2008) * Falling Skies (2011–2015) * The Pitt (2025) == Aiheesta muualla == * Luokka:Yhdysvaltalaiset näyttelijät Luokka:Vuonna 1971 syntyneet Luokka:Elävät henkilöt
Steve Hewitt

Steven Hewitt (s. 22. maaliskuuta 1971) on englantilainen rumpali. Hän on soittanut muun muassa yhtyeissä The Boo Radleys ja Placebo. Placeboon hän liittyi vuonna 1996 ja erosi yhtyeestä 2007. Sen jälkeen hän perusti oman yhtyeensä, Love Amongst Ruinin. Luokka:Englantilaiset rumpalit Luokka:Englantilaiset rockmuusikot Luokka:Placebo Luokka:Vuonna 1971 syntyneet Luokka:Elävät henkilöt
Protais Zigiranyirazo

Protais Zigiranyirazo (s. 1938), joka tunnetaan myös nimellä Monsieur Zed ("Mr. Z"), on ruandalainen liikemies ja poliitikko. Häntä on syytetty osallisuudesta Ruandan kansanmurhaan vuonna 1994 ja Dian Fosseyn murhaan vuonna 1985. Vuosina 1974–1989 Zigiranyirazo toimi Ruhengerin alueen kuvernöörinä. Zigiranyirazo on hutu, ja hänellä oli hyviä suhteita hutupoliitikkoihin, liikemiehiin ja Ruandaa tuolloin hallinneisiin sotilasjohtajiin. Zigiranyirazon sisar Agathe Habyarimana oli Ruandan presidentin Juvénal Habyarimanan vaimo. Habyarimanan murha vuonna 1994 käynnisti Ruandan kansanmurhan. Vuonna 1989 Zigiranyirazo luopui tehtävistään ja muutti Kanadaan opiskelemaan Université du Québec à Montréalissa, Montrealissa. Zigiranyirazo erotettiin yliopistosta ja karkotettiin Kanadasta vuonna 1993 hänen sekaannuttuaan kahden tutsipakolaisen murhauhkauksiin Montrealissa. Vuosina 1994–2001 Zigiranyirazo asui Nairobissa, Keniassa. 21. heinäkuuta 2001 Zigiranyirazo pidätettiin Brysselin lentoasemalla kun hän matkusti väärennetyllä Ranskan passilla ja yritti saada turvapaikkaa Belgiasta. 4. lokakuuta 2001 Belgian hallitus luovutti Zigiranyirazon YK:n Kansainväliselle rikostuomioistuimelle. Luokka:Ruandalaiset poliitikot Luokka:Liikemiehet Luokka:Ruandan kansanmurha Luokka:Vuonna 1938 syntyneet Luokka:Elävät henkilöt
Tasogeometria

Tasogeometria on tasoa eli kaksiulotteista avaruutta (esim. X- ja Y-akselit) ja sen osia käsittelevä geometrian osa-alue. Tasogeometrian käsitteitä ovat kaksiulotteiset objektit, kuten monikulmiot, ympyrä ja ellipsit. Myös yksiulotteisia objekteja, kuten viivaa, suoraa tai janaa, sekä nollaulotteisia eli pistettä, voidaan käyttää. Analyyttisessä tasogeometriassa karteesisessa koordinaatistossa tarvitaan minkä tahansa pisteen ilmoittamiseksi kaksi koordinaattia. Tasokoordinaatistossa origon läpi vaakasuoraan on tavallisesti X-akseli ja pystysuoraan Y-akseli. Toinen mahdollinen koordinaatisto on napakoordinaatisto, jossa pisteen sijainti ilmoitetaan kiertokulmalla ja etäisyydellä eli säteellä. Luokka:Geometria
George Adamson

George Adamson (1906 – 20. elokuuta 1989 tunnetaan myös nimellä "leijonamies") oli villieläinten, erityisesti leijonien, suojelija. Adamson ja hänen vaimonsa Joy Adamson työskentelivät Keniassa ja kirjoittivat kirjan Elsa, vapaana syntynyt. Adamson syntyi Dholpurissa, Brittiläisen Intian Rajasthanissa. Adamson vieraili Keniassa ensi kertaa vuonna 1924. Erinäisten seikkailujen jälkeen, joihin kuului muun muassa toimiminen kullanetsijänä, hän liittyi vuonna 1938 Kenian riistahallintoon ja seuraavana vuonna hän meni naimisiin Joyn kanssa. Hän ampui vuonna 1956 leijonan, jonka pennusta tuli maailmankuulu Elsa. George Adamson jäi eläkkeelle vuonna 1963 ja ryhtyi vuonna 1970 perustamaan Koran suojelualuetta Pohjois-Keniaan. Hänen apulaisenaan toimi Tony Fitzjohn, joka jatkoi Adamsonin työtä tämän kuoleman jälkeen. Joy ja George Adamson erosivat vuonna 1970, mutta säilyttivät edelleen niin läheiset välit, että viettivät esimerkiksi joulunsa yhdessä. George Adamson sai surmansa, kun hänen autoaan tulitettiin vuonna 1989 hänen ollessaan 83-vuotias. Hänen ex-vaimonsa Joy oli murhattu vuonna 1980. == Lähteet == Luokka:Kenialaiset henkilöt Luokka:Kenialaiset henkirikosten uhrit Luokka:Vuonna 1906 syntyneet Luokka:Vuonna 1989 kuolleet
When Dream and Day Unite

__NOTOC__ When Dream and Day Unite on Dream Theaterin ensimmäinen studioalbumi. Se äänitettiin vuonna 1988 ja julkaistiin 6. maaliskuuta 1989. Levy jäi Dream Theaterin ainoaksi, jolla lauloi Charlie Dominici. Soundit ovat melko erilaiset muuhun Dream Theaterin tuotantoon verraten. When Dream and Day Unite julkaistiin Mechanic Records -levymerkillä. Albumin tuottivat Terry Date ja Dream Theaterin jäsenet. Kriitikot sanoivat albumin olevan hyvin Rush- painotteista. Charlie Dominicin äänellä oli varmasti paljon tekemistä asian kanssa. == Kappaleet == == Kokoonpano == * Charlie Dominici – laulu * Kevin Moore – kosketinsoittimet * John Myung – basso * John Petrucci – kitara * Mike Portnoy – rummut == Arvostelut == * Allmusic: Allmusic review == Lähteet == == Aiheesta muualla == * * When Dream and Day Unite Discogsissa Luokka:Vuoden 1989 esikoisalbumit Luokka:Dream Theaterin albumit
TUI fly Nordic

TUI fly Nordic AB (aikaisemmin TUIfly Nordic ja Britannia Nordic AB) on TUI- konserniin kuuluva tilauslentoyhtiö, joka lentää lomalentoja pohjoismaisille matkanjärjestäjille, kuten TUI Finlandille. Yhtiön pääkonttori sijaitsee Tukholmassa, Ruotsissa. TUI-konserniin kuuluvat TUI fly Nordicin lisäksi TUI fly Netherlands Alankomaissa, TUI fly Belgium Belgiassa, TUI fly Deutschland Saksassa, Corsair International Ranskassa sekä TUI Airways Yhdistyneessä kuningaskunnassa. ==Laivasto== Laivaston keski-ikä huhtikuussa 2023 on 3,7 vuotta. TUI fly Nordicin laivasto Konetyyppi Lukumäärä Tilauksia Huomautuksia Boeing 737 MAX 8 3 — Boeing 787-9 Dreamliner 1 — Yhteensä 4 0 == Lähteet == ==Aiheesta muualla== *TUI fly Nordic Luokka:Ruotsalaiset lentoyhtiöt
Garnizonnoje

Garnizonnoje () on maalaiskunta Äänisenrannan piirin pohjoisosassa Karjalan tasavallassa Venäjällä. Asukasluku on noin 2 400.Гарнизонное сельское посление Прионежского района Республики Карелия Kunnan viralliset sivut Kunta sijaitsee noin 15 km Petroskoista luoteeseen Urozero-järven etelä- ja pohjoispuolella. Asutuskeskuksia on kaksi, keskustaajama Tšalna-1 (; aiemmin Garnizon Besovets ja Petrozavodsk-15 ) ja Koskenkylä ( ). Tšalna-1 oli aiemmin osa Prääsän piirin Tšalnaa, mutta siirrettiin kuuluvaksi Äänisenrannan piiriin. Tšalna-1:ssä on koulu, lastentarha, upseeritalo ja joitakin harrastuspiirejä. Garnizonnoje on varuskuntapaikkakunta, johon on sijoitettu viisi sotilasyksikköä, muun muassa Besovetsin lentoasemalta operoiva 159. kaartinhävittäjärykmentti. ==Lähteet== Luokka:Äänisenrannan piirin kunnat
Luettelo syöpätaudeista

__NOTOC__ == A == * Aivokasvain == E == * Eturauhassyöpä == H == * Haimasyöpä * Hypereosinofiilinen syndrooma == I == * Ihosyöpä * Imukudossyöpä == K == * Keuhkosyöpä * Kielisyöpä * Kilpirauhassyöpä * Kivessyöpä * Kohdunkaulan syöpä * Kohdunrungon syöpä * Kurkkusyöpä == L == * Leukemia * Levyepiteelisyöpä * Lymfooma == M == * Mahasyöpä * Maksasyöpä * Melanooma (Tummasolusyöpä) * Munasarjasyöpä * Munuaissyöpä == N == * Nenäsyöpä == P == * Pernasyöpä * Peräaukon syöpä * Paksusuolen syöpä == R == * Retinoblastooma * Rintasyöpä ** Pagetin maitorauhastauti * Ruokatorven syöpä == S == * Suusyöpä * Sydänsyöpä == T == * Tyvisolusyöpä eli basaliooma == V == * Verkkokalvosyöpä * Virtsaputken syöpä * Virtsarakon syöpä ==Katso myös== *Luettelo sairauksista Luettelo Syöpätaudeista
Rillit

Rillit (Zosteropidae) on varpuslintuihin kuuluva lintuheimo. Heimoon kuuluu 13 sukua, joissa on yhteensä 122 lajia. Rillejä tavataan Aasiassa, Afrikassa, Australiassa ja joillakin Tyynenmeren saarilla. == Ulkonäkö == Monet rillilajit muistuttavat toisiaan huomattavasti. Kooltaan ne ovat yleensä kymmensenttisiä ja väriltään kellertäviä tai vihertäviä. Nokka on ohut ja kärjestään terävä. Lähes kaikilla heimon lajeilla on silmän ympärillä valkoinen rengas, josta heimo on saanut nimensä. == Lisääntyminen == Pesän rillit tekevät puuhun oksanhaaraumaan. Molemmat puolisoista hautovat munia, joista poikaset kuoriutuvat kolmen viikon kuluttua pesän rakentamisesta. Poikaset syövät aluksi hyönteisiä ja myöhemmin myös kasviravintoa. Puolisot ovat toisilleen uskollisia koko elinikänsä. == Ravinto == Rillit syövät hyönteisiä ja kasvien hedelmiä sekä mettä. == Suvut ja lajit == *Juhinat (Yuhina) *Lakkirillit (Sterrhoptilus) *Mikronesianrillit (Rukia) *Rillit (Zosterops) *Sundanrillit (Heleia) *Tulikulmarillit (Dasycrotapha) *Viirurillit (Zosterornis) ===Lajeja, joilla on oma sukunsa=== *Bonininrilli (Apalopteron familiare) *Burunvuoririlli (Madanga ruficollis) *Kultarilli (Cleptornis marchei) *Mustasilmärilli (Chlorocharis emiliae) *Palaunrilli (Megazosterops palauensis) *Seraminrilli (Tephrozosterops stalkeri) == Lähteet == *Maailman luonto:Eläimet:Linnut, Weilin+Göös 1999 ===Viitteet=== == Aiheesta muualla == *Rillivideoita Luokka:Rillit
Chris Isaak

Christopher Joseph Isaak (s. 26. kesäkuuta 1956, Stockton, Kalifornia) on yhdysvaltalainen laulaja, lauluntekijä ja näyttelijä. Hänen musiikkiaan voidaan kuvailla kantrin, rockin, bluesin, popin sekä surfin sekoitukseksi. Hänen varsinainen musiikillinen uransa alkoi, kun hän vuonna 1984 teki levytyssopimuksen Warner Brothers Recordsin kanssa. Seuraavana vuonna julkaistiin hänen ensimmäinen albuminsa, joka kantoi nimeä Silvertone. Isaakin parhaiten tunnettu kappale on "Wicked Game", josta HIM on tehnyt tunnetun coverin. Se julkaistiin ensimmäisen kerran albumilla Heart Shaped World vuonna 1989, mutta myös vuotta myöhemmin instrumentaalisena versiona David Lynchin elokuvan Villi sydän (Wild at Heart) soundtrackilla. Kappaleen suosiota lisäsi myös Herb Rittsin kuvaama musiikkivideo, jota soitettiin runsaasti sekä Music Televisionilla että VH1:llä, kahdella suurimmalla musiikkivideokanavalla. Mustavalkoväritteisessä musiikkivideossa Isaak sekä tanskalainen huippumalli Helena Christensen hyväilivät toisiaan rannalla. == Diskografia == === Studioalbumit === * Silvertone (1985) * Chris Isaak (1987) * Heart Shaped World (1989) * Wicked Game (1990) * San Francisco Days (1993) * Forever Blue (1995) * Baja Sessions (1996) * Speak of the Devil (1998) * Always Got Tonight (2001) * Christmas (2004) * Best of Chris Isaak (2006) * Mr. Lucky (2009) * Beyond the Sun (2011) * First Comes the Night (2015) == Filmografia == * Uhrilampaat (1991) * Twin Peaks – Tuli kulje kanssani (1992) * Pikku Buddha (1994) == Aiheesta muualla == * Luokka:Yhdysvaltalaiset rocklaulajat Luokka:Yhdysvaltalaiset lauluntekijät Luokka:Yhdysvaltalaiset näyttelijät Luokka:Vuonna 1956 syntyneet Luokka:Elävät henkilöt
Kovera

Kovera (, ) on maalaiskunta ja siihen kuuluva maaseututaajama Karjalan tasavallan Aunuksen piirissä Venäjällä. Kunnan hallinnollinen keskus on Nurmoila. Koveran taajama sijaitsee 20 kilometriä Aunuksesta pohjoiseen. Taajamassa on 516 ja kunnassa 954 asukasta (vuonna 2012). ==Maantiede ja asutus== Koveran kunnan pinta-ala on 510 neliökilometriä. Se rajoittuu pohjoisessa Prääsän piirin Vieljärven, idässä Aunuksen piirin Kotkatjärven, kaakossa Kuittisen, etelässä Aunuksen ja Tuuksen, lounaassa Alavoisen ja lännessä Vitelen kuntiin. Pinta-alasta suurin osa on metsää ja vesialuetta. Kunnan alueella virtaavat Alavoisenjoki, Sjandebka, Puoroioja, Lappoje, Guškalka ja Pitkäoja (Pidkrutšei). Suurimmat järvet ovat Puskujärvi, Irzijärvi, Niiniselänjärvi (Niniselgskoje), Rybnoje ja Peizijärvi. Suojeltuja luonnonmuistomerkkejä ovat Tergan ja Koveran suoalueet. Kuntaan kuuluu Koveran taajaman ja keskuskylän Nurmoilan lisäksi 11 kylää: Harakkamäki (ven. Sorotšja Gora), Huskala (Guškala), Kuksumäki, Lemijärvi (Lemozero), Niiniselkä (Niniselga), Sepänvaara (Sjappjavaara), Siltsoi (Novinka), Säntämä (Sjandeba), Tenhuselkä (Tenguselga), Tihveri ja Tuulasjärvi (Tulosozero). Koveran jälkeen toiseksi suurin asutuskeskus on 136 asukkaan Nurmoila (vuonna 2012). Vuoden 2010 väestönlaskennan mukaan kunnan asukkaista 54 % on karjalaisia, 37 % venäläisiä, 3 % valkovenäläisiä ja 3 % ukrainalaisia. ==Historia== Saarimäen kyläneuvostoon kuulunut Koverin metsätyöläisasutus mainitaan vuoden 1933 väestönlaskennassa, jolloin siellä oli viisi asukasta. Jatkosodan aikana paikkakunnalla toimi suomalaisten perustama poliittisten vankien keskitysleiri. Sodan jälkeen Kovera kuului Nurmoilan kyläneuvostoon. ==Liikenne, talous ja palvelut== Koveran ohi kulkee Pietarin ja Murmanskin välinen M18-valtatie. Kunnassa harjoitetaan perunan ja vihannesten viljelyä sekä karjanhoitoa. Taajaman palveluihin kuuluu Kotkatjärven keskikoulun alaisuudessa toimiva lastentarha ja alakoulu, kulttuuritalo, kirjasto, lääkintäasema, posti ja kaksi kauppaa. Nurmoilassa on kauppa ja lastenkodin kesäleiri. ==Nähtävyydet== Kuksumäen ja Säntämän lähellä on muinaisia asuinpaikkoja. Siltsoilla ja siihen kuuluvalla Keksoilalla (ven. Pertiselga) sekä Sepänvaaralla on historiallisen asutuksen status. Rakennusmuistomerkkejä ovat 1700-luvun alusta peräisin oleva Siltsoin kirkko, Keksoilan ja Sepänvaaran tsasounat sekä vanhat asuin- ja talousrakennukset. 1700–1800-luvun vaihteessa pystytetty Keksoilan tsasouna on valtakunnallinen suojelukohde. Historiallisia kohteita ovat Keksoilan, Niiniselän, Nurmoilan, Sepänvaaran ja Siltsoin karsikkometsät sekä toisen maailmansodan taistelupaikat. Säntämän lähellä on uudelleen perustettu nunnaluostari. ==Lähteet== ==Aiheesta muualla== * Koveran kunta Aunuksen piirin sivustolla * Kuvia Keksoilan tsasounasta Luokka:Aunuksen kansallisen piirin kunnat Luokka:Aunuksen piirin asutut paikat
Kurt & Courtney

Kurt & Courtney on vuonna 1998 valmistunut Nick Broomfieldin ohjaama dokumenttielokuva, joka kertoo Kurt Cobainista ja Courtney Lovesta. Sitä on kritisoitu fanien keskuudessa epätarkkuudesta ja virheellisistä väittämistä. Dokumentissa haastatellaan monia Cobainin tunteneita ihmisiä. Haastateltavana on muun muassa Cobainin nuoruusajan tyttöystävä Tracy, josta hän kirjoitti kappaleen ”About a Girl”, ja Courtney Loven isä, joka on kirjoittanut kaksi Cobainia käsittelevää kirjaa: Kurt Cobain Beyond Nirvana ja Who Killed Kurt. Dokumentissa haastatellaan myös Eldon Hoke -nimistä muusikkoa, jonka mukaan Love yritti palkata hänet murhaamaan Cobainin 50 000 dollarista, mutta hän kieltäytyi tehtävästä. Hoke kuoli vuonna 1997 pudottuaan sillalta rautatielle ja jäätyään junan alle. == Aiheesta muualla == * Luokka:Nirvana Luokka:Yhdysvaltalaiset dokumenttielokuvat Luokka:Vuoden 1998 dokumenttielokuvat
Tiedeyhteisö

Tiedeyhteisö on epämuodollinen yhteisö tiedettä tekeviä tieteilijöitä ja muita toimijoita. On esitetty, että varsinainen tieteen tekemisen perustoimija olisi tiedeyhteisö eikä niinkään yksittäinen tieteilijä. On yleinen näkemys, että tiedon objektiivisuus saavutetaan tieteellisen menetelmän kautta. Tiedeyhteisö toimii erityisesti tiedejulkaisujen ja konferensseissa tapahtuvan keskustelun ja väittelyn kautta. Tiedejulkaisuihin hyväksyttävät tutkimusartikkelit käyvät julkaisijan lisäksi läpi ulkopuoliset alan asiantuntijat vertaisarvioinnissa. Tällä pyritään edistämään objektiivisuutta pitämällä yllä tutkimusmenetelmien ja tulosten tulkinnan laatua. Yleisen tiedeyhteisön lisäksi on lukuisia ”alayhteisöjä”, jotka tekevät työtä tietyillä tieteenaloilla tai tietyissä laitoksissa. Eri tieteenalojen välistä toimintaa kutsutaan poikkitieteellisyydeksi. == Katso myös == * Tiedeviestintä * Kansainvälinen yhteisö * Tieteellinen konsensus * Tieteenfilosofia == Lähteet == Luokka:Tiede ja yhteiskunta Luokka:Tieteenfilosofia
FEANI

FEANI (, , ) on eurooppalainen kansallisten insinööriyhdistysten liitto. Vuonna 1951 perustetussa, päämajaansa Brysselissä pitävässä liitossa on 30 eri maasta yhteensä yli 3,5 miljoonaa jäsentä. FEANIn tehtäviä ovat insinöörien ammatti-identiteetin kehittäminen, insinööritutkintojen tunnustamisen helpottaminen ja yleinen insinöörin asemaa, roolia ja vastuuta parantava toiminta. Järjestön keskustoimisto sijaitsee Brysselissä, Belgiassa. FEANIn jäsenenä on Suomesta Insinöörijärjestöjen kansallinen komitea (KANSKO) (), johon ovat järjestäytyneet Tekniikan Akateemisten Liitto TEK, Insinööriliitto, Tekniska Föreningen i Finland ja Driftingenjörsförbundet i Finland. ==Euroinsinööri (Eur Ing)== FEANI myöntää hakemuksesta euroinsinöörinimikkeen () pätevyysvaatimukset täyttävälle eurooppalaiselle insinöörille. Suomessa Eur Ing -nimikkeeseen on yksinoikeus Suomen Insinöörijärjestöjen kansallisella komitealla. Eur Ing -nimikettä voivat käyttää ainoastaan henkilöt, joille FEANI on myöntänyt käyttöoikeuden. ===Tavoite=== Euroinsinöörinimikkeen tavoitteena on toimia ammatillisen pätevyyden takeena ja helpottaa liikkuvuutta kansainvälisillä työmarkkinoilla. ===Vaatimukset=== * Hakijan tulee olla jonkun FEANIn jäsenjärjestön jäsen * Hakijalla on diplomi- insinööritutkinto tai aikaisintaan vuonna 1970 suoritettu insinööritutkinto * Hakija on käynyt lukiotasoisen yleissivistävän koulutuksen * Hakijalla on oltava työkokemusta insinööritehtävistä vähintään kahden vuoden ajalta siten, että opiskeluaika ja työkokemus ovat yhteensä seitsemän vuotta * Hakijan on hallittava yksi eurooppalainen kieli oman äidinkielen lisäksi ==Lähteet== ==Aiheesta muualla== * FEANIn kotisivut * Luokka:Ammattiliittojen kansainväliset järjestöt
Kulmalävistys

Kulmalävistys on kulmakarvan kohdalle tehtävä lävistys. Lävistys kulkee yleensä pystysuoraan kulmakarvan alapuolelta sen yläpuolelle, ja voi sijaita missä tahansa kohdassa kulmakarvaa, joskin yleisin sijoituspaikka lienee silmän ulkonurkan yläpuolella. Lävistyskoruna käytetään rengasta, tappia tai kaarevaa tappia. Kulmalävistyksen paranemisaika on noin 4–6 viikkoa. ==Lävistyksen riskit== Kulmalävistyksen riskeihin kuuluvat tulehdus, arpikasvu ja keloidimuodostus. Kulmalävistys saattaa myös kasvaa ihosta ulos tai turvota. Sen puhtaudesta on hyvä pitää huolta. == Aiheesta muualla == *Eyebrow Piercing Luokka:Lävistykset Luokka:Kasvot
Pata

thumb|Valurautapata tulella patarenkaan varassa, reunalla on varpuvispilä. Pata on ruoanvalmistukseen ja vedenlämmitykseen käytettävä perinteinen astia, jonka tilavuus vaihtelee muutamasta litrasta satoihin litroihin. Pata valmistetaan valuraudasta, teräksestä tai kuparista. Aiemmin patoja on tehty myös savesta. Perinteistä pataa voidaan käyttää avotulella ripustettuna sangastaan tai ketjusta. Eräiden patojen pohjassa on jalat. Tulisijassa pata voi myös levätä erityisen renkaan varassa. Pataa voidaan kuvailla tarkemmin yhdyssanalla, joka kertoo sen materiaalista (esimerkiksi rautapata), tehtävästä (keittopata, pyykkipata), sijoituspaikasta (saunapata, muuripata) tai kulloisestakin sisällöstä (puuropata). == Pataluha == Tulelta pois nostettu ja pöytään tuotu pata lasketaan oljista punotun renkaan eli pataluhan varaan, jotta se ei nokea alustaansa. Ihminen voidaan haukkua pataluhaksi ja sanonta juontaa mahdollisesti alkunsa em. asiasta. Padan alusta oli siis ”pahin paikka”.Pataluhan käyttö ja valmistus olkityönä: Käden taidot 2004, 33. Pataluhan nykyinen kuvaannollinen merkitys (haukkua pataluhaksi) viitannee siihen, että käytössä pataluha nokeutuu ja on esineenä keittiön vähäarvoisimpia, padan alle pahaan paikkaan joutuva. Ainakin aikaisemmin sanaa on käytetty viittaamaan myös raakaan mukilointiin tai muuhun väkivaltaan: piestä tai hakata pataluhaksi. thumb|upright=0.9|Timo Sarpanevan suunnittelema ”Sarpaneva”-valurautapata (1960). Sanonnan alkuperästä on tosin muitakin selityksiä. Lönnrotin sanakirjassa mainitaan ”lihalientä” tarkoittava sana pataluhta, jota kuvaannollisesti käytetään myös ilmaisussa ”piestä pataluhdaksi” (perinpohjaisesti), mikä viittaisi siihen, että lihalientä valmistettaessa liha ensin hakataan pieniksi palasiksi. Elias Lönnrot: Suomalais-ruotsalainen sanakirja, WSOY 1880, näköispainos 1930. (Sanan nykyinen d:tön muoto johtuisi itämurteista, joissa d jätetään yleensä kokonaan pois.) Myöhemmät tutkijat ovat kuitenkin pitäneet tätä selitystä epätodennäköisenä, koska tiedot pataluhta-sanan esiintymisestä murteissa ovat epävarmoja. Luultavammin takana olisi eri muodoissa vanhassa kielessä, ainakin Inkerinmaan murteessa esiintynyt sana luho tai luhka, joka paikoitellen merkitsee huonoa, rikkinäistä tai kelvotonta esinettä ja jonka johdannainen on myös verbi luhistua. Yhdyssanana pataluhka se merkitsee särkynyttä saviastiaa tai laajentuneessa merkityksessä muutakin rikkoutunutta esinettä, esiintyyhän pata muidenkin sanojen vahvistusliitteenä, esimerkiksi patamusta, patalaiska tai patajuoppo.Suomen sanojen alkuperä, Kotimaisten kielten tutkimuskeskus ja Suomalaisen Kirjallisuuden Seura 1995, Gummerus Jyväskylä, ISBN 951-717-711-9http://www.kotus.fi/index.phtml?s=840 ==Lähteet== * ===Viitteet=== == Aiheesta muualla == Luokka:Astiat
Unplugged

Unplugged voi viitata esimerkiksi seuraaviin: * MTV Unplugged, MTV- musiikkikanavan akustinen konserttisarja * Unplugged, Alice in Chainsin konserttialbumi * Unplugged, Alicia Keysin konserttialbumi * Unplugged, Eric Claptonin konserttialbumi * Unplugged DVD, Alicia Keysin konsertti-DVD
Safri Duo

Safri Duo on tanskalainen lyömäsoitinduo. Yhtyeen jäsenet ovat Uffe Savery (s. 5. huhtikuuta 1966) ja Morten Friis (s. 21. elokuuta 1968). Alkujaan klassiseen musiikkiin suuntautunut yhtye muuttui enemmän elektroniseksi ja lyömäsoittimia soittavaksi vuonna 2000. Tuloksena oli kappale Played-a-live (The Bongo Song), josta tuli suosittu Euroopassa sinä vuonna. ==Episode II== Aikaisemmin vuonna 2000 yhtyeen kappale The Bongo Song oli miksaus muodikkaiden heimorumpujen ja trance-tyylilajin välillä, ja kappale päätyi vuoden parhaiten myyneiden sinkkujen listalle Euroopassa vuonna 2000. 4 kesäkuuta 2001 julkaistiin albumi nimeltä Episode II. Se sisälsi 9 kappaletta, joissa oli yhdistelty lyömäsoitin-electronica tyyliä. Vanha linja pysyi kuitenkin kappaleessa Adagio. Myöhemmin kahdesta kappaleesta samalta albumilta julkaistiin singlet Samb-Adagio ja Baya Baya. ==3.0== Vuonna 2003 julkaistiin uusi albumi 3.0. Joitakin kappaleita levyllä oli sanoitettu, sanoitukset teki Clark Anderson, mm. All the People in the World, Agogo Mosse and Laarbasses. Singlenä julkaistiin kappale Rise, joka saavutti suuren suosion. Myöhemmin siitä julkaistiin uusi versio nimeltä Rise (Leave Me Alone), jonka myös Clark Anderson sanoitti. Vuonna 2004 Safri Duo julkaisi remix-albumin 3.5 - International Version. Se sisälsi uuden version Rise-kappaleesta sekä muutamia muita Clark Andersonin sanoittamia kappaleita remixeinä. ==Julkaisut== *Turn Up Volume (1990) *Works For Percussion (1995) *Lutosławski, Bartók, Helweg (1995) *Percussion Transcriptions (1995) *Goldrush (album) (1996) *Bach To The Future (1998) *Episode II (2002) *Episode II - The Remix Edition (2002) *Safri Duo 3.0 (2003) *Safri Duo 3.5 - International Version (2004) *Origins (2008) ==Aiheesta muualla== * Safri Duo:n kotisivut Luokka:Tanskalaiset duot Luokka:Tanskalaiset yhtyeet
First Love

__NOTOC__ First Love on Hikaru Utadan ensimmäinen albumi. Japanissa levyä on myyty tähän mennessä 7 650 000 kappaletta ja maailmanlaajuisesti yhteensä 9 700 000, mikä tekee siitä koko Japanin historian myydyimmän albumin. Utada itse on kirjoittanut ja sovittanut levyn kaikki kappaleet lukuun ottamatta raitoja 5 ja 7. == Kappaleet == # # # # # (甘いワナ, alkup. Paint It, Black, san. Mick Jagger ja Keith Richards) # # # # # # # (Johnny Vicious Remix, bonuskappale) ==Listat== First Love - Oricon Myyntilista (Japani) Julkaisu Lista Korkein sijoitus Myynti kokonaisuudessaan Listaviikkoja 10\. maaliskuuta, 1999 Oricon päivittäinen albumilista #1 10\. maaliskuuta, 1999 Oricon viikoittainen albumilista #1 7,648,000 84 10\. maaliskuuta, 1999 Oricon vuosittainen albumilista #1 10\. maaliskuuta, 1999 tähän päivään asti Parhaiten koskaan myyneet albumit Japanissa #1 == Lähteet == Luokka:Vuoden 1999 esikoisalbumit Luokka:Hikaru Utadan albumit
157

== Tapahtumia == * == Syntyneitä == * Chang Tao Ling, taolainen filosofi. == Kuolleita == * Luokka:100-luku
155

== Tapahtumia == * Tanšihai ajaa hunnit Aasian puolelta Volgan rannoille, ja Länsi-Siperian hunnivaltakunta tuhoutuu. == Syntyneitä == * Dio Cassius, antiikin kreikkalainen ja roomalainen historioitsija ja poliitikko. == Kuolleita == Luokka:100-luku
Sean Ricks

Sean Ricks (s. 1984 Saksa) on Yleisradion ajankohtaistoimittaja Tampereella. Hän juontaa Perjantai-ajankohtaisohjelmaa. Amerikansuomalainen Sean Ricks oli ensimmäinen afrosuomalainen televisiokuuluttaja, joka aloitti työnsä Yle TV2:ssa syksyllä 2005. Vuonna 2010 hän toimi toimittajana Tampereen yliopiston Radio Moreenissa ja vuonna 2011 Seinäjoella ilmestyvässä Ilkka-lehdessä. Hän on myös työskennellyt Avussa, Ajankohtaisessa kakkosessa ja A-studiossa sekä toiminut juontajana Ylen Kioski-ohjelmassa. Lokakuussa 2023 Ricks julkaisi omaelämäkerrallisen esikoiskirjansa Elämäni juoksu (Minerva Kustannus). ==Yksityiselämä== Saksassa syntynyt ja Brooklynissa, New York Cityssä varhaislapsuutensa viettänyt Ricks muutti lapsena 1980-luvun lopulla Suomeen suomalaisen äitinsä ja siskonsa kanssa. Ricksin isä oli afroamerikkalainen Vietnamin sodan veteraani. Ricksin perheeseen kuuluu kumppani ja kaksi tytärtä. Hän harrastaa juoksemista ja juoksi ensimmäisen 50 kilometrin ultramaratoninsa syksyllä 2022 neljän kuukauden harjoittelun jälkeen. ==Lähteet== Luokka:Suomalaiset televisiokuuluttajat Luokka:Suomalaiset televisiotoimittajat Luokka:Amerikansuomalaiset henkilöt Luokka:Vuonna 1984 syntyneet Luokka:Elävät henkilöt
Cross Purposes Live

Cross Purposes Live on Black Sabbath -yhtyeen live-cd:n ja live-vhs-videon sisältävä julkaisu vuodelta 1995. Se nauhoitettiin ja taltioitiin Hammersmith Apollossa Lontoossa 13. huhtikuuta 1994. Nimensä mukaisesti se on peräisin Cross Purposes-albumia promotoivalta kiertueelta. Julkaisulla yhtyeen riveissä soittavat alkuperäisjäsenet Tony Iommi (kitara) ja Geezer Butler (basso), laulaja Tony Martin, rumpali Bobby Rondinelli sekä kosketinsoittaja Geoff Nicholls. Tony Martin sairasteli suuren osan ajasta kiertueella ja hänen tämän julkaisun laulusuoritus ei ole paras mahdollinenCross Purposes live Black- Sabbath.com. Julkaisun kappalelistasta puolet (8 kappaletta) on Ozzy Osbournen ajalta, kolme Ronnie James Dion aikakaudelta ja loput viisi Tony Martinin aikaisilta Sabbath-albumeilta. Kappaleet "Anno Mundi", "Mob Rules" ja "Neon Knights" ovat vain vhs-versiossa. Konsertissa soitettiin myös "Children of the Sea", mutta jostain syystä se on jätetty julkaisulta pois ja myös rumpusooloa on editoituBlack Sabbath-aiheinen bootleg-lista: Hammersmith Apollo, 13.4.1994. DVD-versiot materiaalista on julkaistu vuosina 2003 ja 2010, mutta ne ovat julkaistu ilman Tony Iommin tai Sabbathin lupaa ja ovat näin ollen epävirallisia ja lisäksi toinen versioista ei sisällä kaikkia vhs-versiossa olleita kappaleita. == Kappaleet == # # # # # # # # # # # # # # # # ===DVD- julkaisun kappaleet (Masters from the Vaults - Cross Purposes, Classic Rock Legends 2003)=== #Time Machine #Children of the Grave #I Witness #Mob Rules #Into The Void #Anno Mundi #Symptom of the Universe #Headless Cross #Paranoid #Feels Good To Me (säv. Black Sabbath, san. Martin) - 5:44 (1990 promovideo, bonus-kappale) *kesto 60 min *Eagle Rock Entertainmentin vuonna 2010 julkaisema DVD-versio sisältää kaikki alkuperäisellä VHS-videolla olleet kappaleet == Kokoonpano == *Tony Iommi – kitara *Geezer Butler – basso *Tony Martin – laulu *Bobby Rondinelli – rummut *Geoff Nicholls – kosketinsoittimet == Julkaisuhistoria == *1995: IRS CD/VHS 7243-4-91314-3-9, EU *1995: IRS CD/VHS 7343-4-77806-08, US *2003: Classic Rock Legends, DVD *2010: Eagle Rock Entertainment, DVD == Lähteet == == Aiheesta muualla == * * Luokka: Vuoden 1995 konserttitallenteet Luokka: Black Sabbathin konserttitallenteet Luokka:Konserttielokuvat
154

== Tapahtumia == * == Syntyneitä == * == Kuolleita == * Pyhä Pius I Luokka:100-luku
Kiseleffin talo

Kiseleffin talo () on Helsingin Kruununhaassa Senaatintorilla osoitteessa Unioninkatu 27 – Aleksanterinkatu 28 sijaitseva rakennus. Rakennus kuuluu Sarvikuonon kortteliin. Siinä toimi aikoinaan ensimmäinen Stockmann- tavaratalo. Rakennuksen Senaatintorinpuoleisen osan rakennutti Johan Sederholm jo vuosina 1772–1778, mutta nykyinen ulkoasu on Carl Ludvig Engelin käsialaa vuodelta 1818, jolloin valmistui myös Unioninkadun puoleinen siipi pääjulkisivuineen. Alun perin rakennuksessa oli harjakatto ja se oli nykyiseen tapaan kolmikerroksinen. Talossa toimi Bernhard Manecken vuonna 1806 perustama sokerinpuhdistamo, jota kauppias Feodor Kiseleff jatkoi vuodesta 1812. Se kuitenkin siirtyi Töölöön tulipalovaaran takia vuonna 1821. Stockmann osti talon vuonna 1879 ja Lars Sonck suunnitteli sen myymälähallin vuosina 1911–1912. Tavaratalo toimi rakennuksessa vuoteen 1930 saakka, kunnes nykyinen Stockmannin tavaratalo valmistui. Myöhemmin Kiseleffin talo on ollut poliisilaitoksen käytössä. Rakennus peruskorjattiin kauppiastavarataloksi vuosina 1984–1985. Korjauksen suunnittelivat Timo ja Tuomo Suomalainen. Rakennukseen liitettiin Stockmannin tavaratalon toiminta-aikana myös Sofiankadun puolelle valmistunut jugendtalo, joka oli Helsingin kaupunginmuseon käytössä. Nykyään Kiseleffin talossa on ravintola sekä kokous- ja tapahtumatiloja. == Lähteet == == Aiheesta muualla == Luokka:Helsingin suojellut rakennukset Luokka:Kruununhaka Luokka:Suomen 1700-luvulla rakennetut rakennukset ja rakennelmat
Luettelo tieteenaloista

Luettelo tieteenaloista on lista kaikista tieteenaloista. Tieteenalaa opetetaan yleensä yliopistossa tai jollain muulla tavoin. Kullakin akateemisella tieteenalalla on yleensä oma lehti, jossa tutkimustuloksia julkaistaan sekä yhteisö, johon alan harjoittajat kuuluvat. Tieteen alojen määrittely on usein mielivaltaista ja epäselvää. Poikkitieteellisyyden lisääntyminen hämärtää jaottelua entisestään. Keskiajan Euroopassa oli vain neljä tieteenalaa tai tiedekuntaa: teologia, lääketiede, oikeustiede ja taide. Nykyinen tieteenalojen määrä on seurausta tutkimuksen syventymisestä ja laajenemisesta uusille alueille sekä yliopistojen sekularisoitumisesta 1700-luvun jälkipuoliskolla. Tieteenalat suomalaisen tieteenalaluokituksen 2010 mukaan: * Luonnontieteet ** Matematiikka ** Tilastotiede ** Tietojenkäsittelytiede ja informaatiotieteet ** Fysiikka ** Avaruustieteet ja tähtitiede ** Kemia ** Maantiede ja ympäristötieteet *** Geotieteet *** Ympäristötiede ** Biotieteet *** Ekologia, evoluutiobiologia *** Biokemia, solubiologia ja molekyylibiologia *** Kasvibiologia, mikrobiologia, virologia *** Genetiikka, kehitysbiologia, fysiologia ** Muut luonnontieteet * Tekniikka ** Arkkitehtuuri ** Rakennustekniikka ja yhdyskuntatekniikka ** Sähkötekniikka, automaatiotekniikka ja tietoliikennetekniikka, elektroniikka ** Konetekniikka ja valmistustekniikka ** Teknillinen kemia, kemian prosessitekniikka ** Materiaalitekniikka ** Lääketieteen tekniikka ** Ympäristötekniikka ** Ympäristön bioteknologia ** Teollinen bioteknologia ** Nanoteknologia ** Muu tekniikka * Lääketieteet ja terveystieteet ** Peruslääketieteet *** Biolääketieteet *** Neurotieteet ** Kliiniset lääketieteet *** Sisätaudit *** Syöpätaudit *** Naisten- ja lastentaudit *** Neurologia ja psykiatria *** Korva-, nenä- ja kurkkutaudit, silmätaudit *** Kirurgia, anestesiologia, tehohoito, radiologia ** Hammaslääketieteet ** Terveystieteet *** Terveystiede *** Kansanterveystiede, ympäristö ja työterveys ** Liikuntatiede ** Hoitotiede ** Farmasia ** Lääketieteen bioteknologia ** Oikeuslääketiede ja muut lääketieteet * Maataloustieteet ja metsätieteet ** Maatalous- ja metsätieteet *** Maataloustiede *** Metsätiede ** Kotieläintiede, maitotaloustiede ** Eläinlääketiede ** Maatalouden bioteknologia ** Muut maataloustieteet * Yhteiskuntatieteet ** Kansantaloustiede ** Liiketaloustiede ** Oikeustiede ** Sosiaalitieteet *** Sosiologia *** Sosiaali- ja yhteiskuntapolitiikka ** Psykologia ** Kasvatustieteet ** Valtio-oppi, hallintotiede ** Mediatieteet ja viestintätieteet ** Yhteiskuntamaantiede, talousmaantiede ** Muut yhteiskuntatieteet * Humanistiset tieteet ** Filosofia ** Kielitieteet, kirjallisuus *** Kielitieteet *** Kirjallisuuden tutkimus ** Taiteiden tutkimus *** Teatteri, tanssi, musiikki, muut esittävät taiteet *** Kuvataide ja muotoilu ** Teologia ** Historia ja arkeologia ** Muut humanistiset tieteet * Muut ==Lähteet== Tieteenalat Luokka:Yliopistolliset oppiaineet
The Sabbath Stones

The Sabbath Stones on Black Sabbath -yhtyeen kokoelma-albumi vuosilta 1983–1995. Se keskittyy pääasiassa yhtyeen I.R.S. Recordsin vuosiin eli 1989–1995. Näin kokoelma kattaa yhtyeen vähemmälle huomiolle jääneen, laulajien Ozzy Osbournen ja Ronnie James Dion jälkeisen niin sanotun kolmannen kauden, jolloin laulajana oli Tony Martin. Dion kanssa tehdyltä vuoden 1992 Dehumanizer-albumilta on vain yksi kappale. Kokoelma julkaistiin vain Euroopassa. Yhtyeen (pääasiassa kitaristi ja johtohahmo Tony Iommin) sopimusta I.R.S.:n kanssa oli tuolloin jäljellä yhden albumin verran, joten kokoelma julkaistiin lähinnä vain sopimuksellisten velvoitteiden vuoksi. Pian kokoelman julkaisun jälkeen yhtyeen alkuperäinen kokoonpano teki comebackin. Albumi sisältää myös neljä bonuskappaletta, Forbidden-albumin Japanin-versiossa alun perin julkaistun "Loser Gets It All" -kappaleen sekä kolme kappaletta vuosien 1983–1987 albumeilta Born Again, Seventh Star ja The Eternal Idol, vaikkakin ne julkaisi vielä Vertigo Records. Kokoelman kansivihko sisälsi osittain virheellisen parin sivun mittaisen yhtyeen historiikin. ==Kappaleet== #"Headless Cross" (Iommi, Powell, Martin) #"When Death Calls" (Iommi, Powell, Martin, Nicholls) #"Devil And Daughter" (Iommi, Powell, Martin) #"The Sabbath Stones" (Iommi, Martin, Nicholls, Powell, Murray) #"The Battle Of Tyr" (Iommi, Powell, Murray, Nicholls) #"Odin's Court" (Iommi, Martin, Nicholls, Powell, Murray) #"Valhalla" (Iommi, Martin, Nicholls, Powell, Murray) #"TV Crimes" (Butler, Dio, Iommi) #"Virtual Death" (Butler, Iommi, Martin) #"Evil Eye" (Butler, Iommi, Martin) #"Kiss Of Death" (Iommi, Martin, Nicholls, Powell, Murray) #"Guilty As Hell" (Iommi, Martin, Nicholls, Powell, Murray) #"Loser Gets It All" (Iommi, Martin, Nicholls, Powell, Murray) #"Disturbing The Priest" (Gillan, Iommi, Butler, Ward) #"Heart Like A Wheel" (Iommi, Hughes, Nicholls, Glixman) #"The Shining" (Iommi, Daisley, Gillen, Nicholls) *Kpl. 1-3 albumilta Headless Cross (1989) *kpl. 4-7 albumilta Tyr (1990) *kpl. 8 albumilta Dehumanizer (1992) *kpl. 9-10 albumilta Cross Purposes (1994) *kpl. 11-12 albumilta Forbidden (1995) *kpl. 13 Forbidden-albumin Japanin painokselta (1995) *kpl. 14 albumilta Born Again (1983) *kpl. 15 albumilta Seventh Star (1986) *kpl. 16 albumilta The Eternal Idol (1987) == Muusikot == *Tony Iommi – kitara *Geoff Nicholls – kosketinsoittimet *Tony Martin – laulu (kpl 1–7, 9–13, 16) *Ronnie James Dio – laulu (kpl 8) *Ian Gillan – laulu (kpl 14) *Glenn Hughes – laulu (kpl 15) *Laurence Cottle – basso (kpl 1–3) *Neil Murray – basso (kpl 4–7, 11–13) *Geezer Butler – basso (kpl 8–10, 14) *Dave Spitz – basso (kpl 15) *Bob Daisley – basso (kpl 16) *Cozy Powell – rummut (kpl 1–7, 11–13) *Vinny Appice – rummut (kpl 8) *Bobby Rondinelli – rummut (kpl 9–10) *Bill Ward – rummut (kpl 14) *Eric Singer – rummut (kpl 15–16) *Brian May – kitarasoolo kappaleessa "When Death Calls" == Julkaisuhistoria == *huhtikuu 1996: I.R.S. Records, 7243-8-37532-2-2, UK, CD == Aiheesta muualla == * * Luokka:Vuoden 1996 kokoelma-albumit Luokka:Black Sabbathin kokoelma- albumit
Odyssey

Odyssey on Yngwie J. Malmsteenin vuoden 1988 maaliskuussa julkaisema albumi. Albumilla soittaa nykyinen Stratovariuksen kosketinsoittaja Jens Johansson sekä ex-Rainbow solisti Joe Lynn Turner. Albumilla on paljon vaikutteita 80-luvun hevistä sekä klassisesta musiikista. Albumin kansivihossa Yngwie Malmsteen kiittääkin monia klassisen musiikin säveltäjiä, mm. Niccolo Paganinia. ==Kappaleet== # # # # # # # # # # # # ==Kokoonpano== * Yngwie Malmsteen – akustinen kitara, sähkökitara ja basso * Joe Lynn Turner – laulu * Jens Johansson – koskettimet * Bob Daisley – basso kappaleissa Crystal Ball, Now Is The Time, Hold On ja Rising Force * Anders Johansson – rummut ==Triviaa== * Radio Rockin 100 legendassa uumoiltiin, että oikeasti Malmsteen ei soittanut albumilla loukkaantuneen kätensä takia. Tuotantotiimi kuulemma hankki tilalle Malmsteeniä vauhdikkaamman kitaristin. Malmsteen oikeasti soitti muutamalla kappaleella; sessiokitaristina toimi Malmsteenin soitto- oppilas Thor Björn Fröberg. == Aiheesta muualla == * * Luokka:Vuoden 1988 albumit Luokka:Yngwie Malmsteenin albumit no:Odyssey
137

== Tapahtumia == * == Syntyneitä == * == Kuolleita == * Pyhä Telesforus, paavi Luokka:100-luku
Automatic / Time Will Tell

"Automatic / time will tell" oli japanilaisen Utada Hikarun toinen single, joka julkaistiin 9. joulukuuta 1998. Singlestä on julkaistu kaksi erilaista versiota (8 cm ja 12 cm). Versioita on myyty yhteensä 2 062 780 kappaletta tähän päivään mennessä. Kappaletta Automatic käytettiin päätösmusiikkina Fuji TV:n show’ssa Warau Inu no Seikatsu -YARANEVA!!-. Time Will Tell -kappaletta puolestaan käytettiin eräässä toisessa Fuji TV:n show’ssa, Gokigenyoussa. == Kappaleet == === 8 cm -versio === #Automatic #time will tell #Automatic (original karaoke) === 12 cm -versio === #Automatic #time will tell #time will tell (Dub Mix) === Vinyyliversio === ==== A-puoli ==== #Automatic ==== B-puoli ==== # * Time Will Tell #Time Will Tell (Dub Mix) Luokka:Vuoden 1998 kappaleet Luokka:Japanilaiset musiikkikappaleet Luokka:Hikaru Utadan albumit
111

== Tapahtumia == == Syntyneitä == * Antinoos, Rooman keisari Hadrianuksen rakastaja == Kuolleita == Luokka:100-luku
114

== Tapahtumia == * Beneventoon rakennettiin riemukaari. * Osroenesta tuli Rooman valtakunnan vasallivaltio. * Trajanus voitti parthialaiset ja marssi Armenian ja Pohjois-Mesopotamian läpi. * Kiinan itäisen Han-Dynastian yuanchu- kauden ensimmäinen vuosi == Syntyneitä == * == Kuolleita == * Luokka:100-luku
102

== Tapahtumia == * Ensimmäinen Daakian sota päättyy roomalaisten voittoon. * joulukuu - Keisari Trajanus ottaa itselleen lisänimen Dacicus ja viettää triumfin daakialaisista saadun voiton kunniaksi. * Intiassa pääteltiin, että sokerin esiintyminen virtsassa on merkki sairaudesta == Syntyneitä == == Kuolleita == * Paavi Klemens I perimätiedon mukaan == Lähteet == Luokka:100-luku
103

== Tapahtumia == == Syntyneitä == == Kuolleita == * Sextus Julius Frontinus, roomalainen kirjailija Luokka:100-luku
104

== Tapahtumia == * Apollodoros Damaskolainen rakentaa Tonavan yli suuren kivisillan * Pohjoiset hunnit perustavat valtakunnan Länsi-Siperiaan. == Syntyneitä == == Kuolleita == * Martialis, roomalainen runoilija Luokka:100-luku
105

== Tapahtumia == * Toinen Daakian sota alkoi roomalaisten ja daakialaisten välillä * Trajanus perusti roomalaiset legioonat Legio II Traiana Fortis ja Legio XXX Ulpia Victrix * Roomalaiset valloittivat Karakin nabatealaisilta * Rauhansopimus Baekjen ja Sillan välillä Koreassa – sota alkoi vuonna 85 == Syntyneitä == == Kuolleita == * Mahdollisesti paavi Evaristus Luokka:100-luku